บิดผ้ากำจัดน้ำส่วนเกิน ทำให้ผ้าแห้งโดยไม่ใช้เครื่องอบผ้า อบผ้าเปียกพร้อมผ้าแห้ง
ถ้าซักเครื่อง ผ้าจะแห้งง่ายกว่าซักมือ ให้ตั้งค่าเป็น high spin หรือรอบปั่นความเร็วสูง เพื่อปั่นเอาน้ำส่วนเกินออกให้มากที่สุดตอนซักเสร็จ ตามข้อมูลจาก Energy Saving Trust ของอังกฤษ การปั่นผ้าความเร็วสูง ไม่ได้เปลืองไฟไปกว่าการใช้เครื่องอบผ้าเท่าไหร่เลย จับปลายผ้า 2 ข้างให้มั่น จากนั้นบีบ กด แล้วบิดให้ผ้าหมาด รีดน้ำส่วนเกินออกมามากที่สุด แต่ระวังอย่าบิดแรงเกินไป เพราะผ้าจะยืดได้ ถ้าบิดผ้าในบ้าน ก็ให้บิดที่อ่างล้างจาน อ่างล้างหน้า หรืออ่างอาบน้ำ แต่ถ้าอยู่นอกบ้าน ก็บิดใส่สนามหรือพื้นได้เลย  บิดผ้าให้หมาดแล้วค่อยเอาไปเข้าเครื่องอบผ้าหรือตากที่ราว ยิ่งกำจัดน้ำส่วนเกินได้มากเท่าไหร่ พอเอาไปอบหรือตาก ผ้าก็ยิ่งแห้งเร็วขึ้นเท่านั้น ให้หาผ้าเช็ดตัวนุ่มฟูผืนใหญ่แห้งๆ มา แล้วปูผ้าเปียกทับ ม้วนให้แน่น ให้ผ้าเปียกสอดไส้อยู่ด้านใน จากนั้นบิดปลายข้างหนึ่งไปเรื่อยๆ จนผ้าบิดเป็นเกลียวแน่น วิธีนี้ ผ้าเช็ดตัวแห้งๆ จะซับน้ำส่วนเกินจากเสื้อผ้าได้ดี  ถ้าใช้วิธีนี้แล้วผ้ายังไม่หมาดดี ให้ทำซ้ำโดยใช้ผ้าเช็ดตัวผืนใหม่ เอาผ้าเปียกใส่ salad spinner หรือที่สลัดน้ำออกจากผัก (ถ้ามี) ถือเป็นอุปกรณ์ที่ทำให้ผ้าหมาดก่อนเอาเข้าเครื่องอบผ้าได้เร็วทันใจ หรือเป็นเครื่องซักผ้ารอบปั่นความเร็วสูงแบบประหยัดพลังงาน รับรองจะปั่นหมาด กำจัดน้ำส่วนเกินออกจากผ้า แต่หลังจากนี้ก็ต้องเอาเข้าเครื่องอบผ้าต่อไป อย่างน้อยที่สลัดน้ำออกจากผักก็จะช่วยให้ผ้าแห้งเร็วขึ้นเยอะ ไม่ชุ่มโชกอุ้มน้ำ ถ้ามีไดร์เป่าผม ก็ใช้เป่าเสื้อผ้าให้แห้งได้รวดเร็ว ตรงไหนเปียกเยอะหน่อยก็จ่อได้ตรงจุด ขั้นแรกให้แผ่เสื้อผ้าเปียกบนโต๊ะหรือพื้นผิวที่แห้งสะอาดก่อน จากนั้นเปิดไดร์ใช้ลมอุ่นหรือร้อน เน้นแรงลมมากกว่าความร้อน เอาไดร์มาจ่อใกล้ผ้า เป่าลมร้อนสั้นๆ เป็นจุดๆ ไป ค่อยๆ เป่าจนทั่วเสื้อผ้า ทั้งหน้าและหลัง ด้านในและด้านนอก จนแห้งสนิท   กลับผ้าบ่อยๆ จะได้แห้งสนิททั้งกระเป๋า แขนเสื้อ และคอปก รวมถึงกลับด้านในออกด้านนอก ให้ผ้าแห้งทั่วถึงกัน ระวังอย่าจ่อไดร์ที่จุดใดจุดหนึ่งนานเกินไป เพราะบางเนื้อผ้าหรือบางพื้นผิว ถ้าร้อนจัดอาจละลายหรือติดไฟได้ แขวนตากเสื้อผ้าที่เชือกหรือราวตากผ้า แล้วแต่ว่าสถานที่เอื้ออำนวยแบบไหน ถ้าเป็นเชือกขึงแล้วแขวนก็เร็วหน่อย แต่บางบ้านไม่สะดวกจะใช้ เวลาตากผ้าให้แขวนทิ้งระยะห่างกันพอประมาณ อากาศจะได้ถ่ายเท ผ้าแห้งเร็ว รวมถึงพลิกและกลับด้านผ้าเป็นระยะ จะได้แห้งทั่วถึงกัน  ขึงเชือกหรือวางราวตากผ้าใกล้แหล่งทำความร้อน เช่น ห่างจากเครื่องทำความร้อน 1/2 - 1 เมตร หรือตากไว้ในมุมของบ้านที่แดดส่องตลอดวัน แต่ระวังแดดเลียผ้าบางชนิดสีซีดได้ รวมถึงผ้าบางชนิดถ้าอยู่ใกล้กองไฟหรือแหล่งความร้อนจะไหม้หรือละลายได้ง่าย ถ้าผ้าร้อนจัดหรือคุณเอาคลุมเครื่องทำความร้อนไว้ ก็เสี่ยงเรื่องฟืนไฟ เพราะงั้นต้องระวังอย่าเอาผ้าไปคลุมที่แหล่งความร้อนโดยตรง ตากผ้าบริเวณที่อากาศถ่ายเทดี ลมพัดแรง เช่น ตากผ้าข้างหน้าต่าง (หรือนอกบ้าน) ถ้าแดดดีลมแรง อีกทีก็คือจ่อพัดลมเองซะเลยถ้าตากผ้าในบ้าน  ถ้าใช้ราวตากผ้าแบบมีหลายราวในโครงเดียว ให้แขวนผ้าพาด 2 ราว เพราะผ้ายิ่งแผ่ ลมก็ยิ่งถ่ายเททั่วถึง แห้งเร็วอย่าบอกใคร ปูผ้าเปียกหมาดบนที่รีดผ้าเหมือนเวลาจะรีดผ้าตามปกติ จากนั้นปูผ้าเช็ดตัวบางๆ ทับ แล้วใช้เตารีดกดหนักๆ รีดให้ทั่วผ้าเช็ดตัวด้วยความร้อนสูง อย่าลืมพลิกผ้าแล้วรีดซ้ำ จะได้แห้งเท่ากัน เตารีดกับผ้าแห้งจะช่วยถ่ายเทความร้อนไปที่ผ้าเปียกหมาด ส่วนผ้าเช็ดตัวก็ช่วยดูดซับความชื้นได้มาก  ห้ามนาบเตารีดกับผ้าเปียกหมาดโดยตรง เพราะเส้นใยผ้าจะเสียหาย ผ้าก็ยืดด้วย ดีไม่ดีจะใส่ไม่ได้อีก ต้องปูผ้าเช็ดตัวหรือผ้าแห้งทับก่อนเสมอ ผ้าแห้งจะช่วยดูดซับความชื้นจากผ้าเปียกหมาด เลยทำให้ผ้าแห้งเร็วขึ้นอีก จะใช้ผ้าแห้งผืนเดียวหรือมากถึง 5 ผืนก็ตามสะดวก แต่พูดง่ายๆ ก็คือยิ่งใช้ผ้าแห้งเยอะ เสื้อผ้าเปียกหมาดก็ยิ่งแห้งเร็วขึ้นเท่านั้น วิธีนี้จะเห็นผลที่สุด ถ้าเสื้อผ้าเปียกหมาดมีแค่ 1 - 2 ชิ้น ถ้าสัดส่วนของผ้าเปียกหมาดในเครื่องอบผ้ายิ่งเยอะ ก็ยิ่งแห้งช้าลง และต้องอบผ้านานหน่อย อย่าใส่เสื้อผ้าอย่างอื่นเพิ่ม ขอให้เสื้อผ้าเปียกหมาดมีแค่ 2 - 3 ชิ้น อย่าอัดเต็มเครื่องอบผ้า ข้อเสียอย่างหนึ่งคือผ้าเช็ดตัวฝุ่นค่อนข้างเยอะ อาจติดตามเสื้อผ้าได้หลังอบเสร็จ  ถ้ากังวลเรื่องฝุ่นผ้า ให้เปลี่ยนจากผ้าเช็ดตัวเป็นเสื้อยืดผ้าคอตตอนแทน แต่ก็ต้องทำใจว่าจะดูดความชื้นได้ไม่ดีเท่า ถ้าใส่ dryer sheet หรือแผ่นหอมสำหรับอบผ้า ก็ลดปัญหาเรื่องฝุ่นผ้าเช็ดตัวติดเสื้อผ้าไปได้เยอะ ถ้าปล่อยอุดตันหมักหมม ระวังลมร้อนของเครื่องอบผ้าไม่ไหลเวียนดี เลยทำงานหนักหรือเปลืองไฟกว่าเดิม ตำแหน่งของช่องเก็บฝุ่นจะแตกต่างกันออกไปตามรุ่นเครื่องอบผ้าที่ใช้ บางทีก็อยู่ด้านบน แต่บางทีก็อยู่แถวประตูเครื่องด้านใน ให้มองหาช่องนี้แล้วดึงแผ่นกรองออกมา ถ้าเต็มไปด้วยฝุ่นผ้า แสดงว่าอุดตัน ให้กำจัดฝุ่นหรือขูดออกจากแผ่นกรองให้หมด  ใช้เครื่องดูดฝุ่นจะเร็วและปลอดภัยดี จะดูดฝุ่นซ้ำหลังเก็บก้อนฝุ่นออกไปแล้วก็ได้ แต่ไม่ถึงกับต้องล้างทำความสะอาดทุกซอกทุกมุม แค่ไม่มีฝุ่นจับหนาเป็นก้อนๆ ชั้นๆ ก็พอให้เครื่องอบผ้าทำงานเต็มหรือเกือบเต็มประสิทธิภาพแล้ว  พอทำความสะอาดแผ่นดักฝุ่นแล้ว ก็สอดกลับไปในช่องได้เลย เช็คก่อนว่าลงล็อคพอดี แล้วค่อยเริ่มอบผ้า เอาเสื้อผ้าเปียกหมาดกับผ้าเช็ดตัวแห้งสะอาดใส่เข้าไป อย่าให้เครื่องแน่นมาก จากนั้นเปิดเครื่องโดยใช้ความร้อนสูงสุดเท่าที่ผ้าชนิดนั้นจะรับได้ ไม่เสียหาย แต่ละเครื่องและผ้าแต่ละชนิดก็ต้องตั้งค่าต่างกันไป แต่ถ้าผ้าชนิดนั้นทนความร้อนได้น้อย เป็นผ้าบาง ก็ต้องใช้ความร้อนต่ำๆ ตั้งค่าเสร็จก็เปิดเครื่องอบผ้า แล้วไปเตรียมตัวทำอย่างอื่น เปิดประตูเครื่องอบผ้า แล้วแยกเสื้อผ้าออกมาจากผ้าเช็ดตัว ส่วนใหญ่พอใช้วิธีนี้แล้วผ้าจะแห้งเกือบสนิทดี แต่ถ้ายังไม่แห้ง ก็เอาเข้าไปอบต่ออีกหน่อย ใจเย็นๆ ส่วนมากถ้าเป็นเครื่องซักผ้าทั่วไปจะบวกลบไม่เกินอีก 5 นาที  ถ้าจะอบผ้านาน 20 นาทีขึ้นไป ต้องเอาผ้าแห้ง (ที่ตอนนี้เริ่มชื้น) ออกมา เพราะหลังจากนี้ถ้าอบต่อ ผ้าเช็ดตัวที่เปลี่ยนจากแห้งเป็นชื้น อาจทำให้เสื้อผ้าแห้งช้าลงแทน
ซักแบบรอบปั่นความเร็วสูง. บิดผ้าให้หมาดที่สุด จะได้แห้งเร็ว. ม้วนสอดไว้ในผ้าแห้ง จะได้ดูดน้ำส่วนเกิน. ปั่นผ้าด้วยที่สลัดน้ำออกจากผัก. ใช้ไดร์เป่าผม. ใช้เชือกหรือราวตากผ้า. ใช้เตารีดกับผ้าเช็ดตัว. อบพร้อมผ้าแห้งหลายๆ ผืน. เอาเสื้อผ้าใส่ในเครื่องอบผ้าพร้อมผ้าแห้ง. ทำความสะอาดช่องเก็บฝุ่น. อบผ้า. รอ 15 นาทีหรือเท่าที่จำเป็น.
https://www.wikihow.com/Dry-Your-Clothes-Quickly https://www.wikihow.com/Dry-Your-Clothes-Quickly https://www.wikihow.com/Dry-Your-Clothes-Quickly
Wringing Out Excess Water Drying Without a Dryer Tumble-Drying with Towels